《送紫阳王山长俊甫如武林五首》
元代·方回

乾淳以后学无师，嘉绍厌厌士气衰。
何等淫辞南岳稿，不祥妖讖晚唐诗。
三风盍遣郑声放，一日忽惊周鼎移。
欧九登庸柳七弃，昭陵曾筑太平基。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。